CELEX: 32016D0587
Language: hr
Date: 2016-04-14 00:00:00
Title: Provedbena odluka Komisije (EU) 2016/587 оd 14. travnja 2016. o odobrenju tehnologije koja se upotrebljava u učinkovitim vanjskim svjetlima vozila sa svjetlosnim diodama kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (Tekst značajan za EGP)

16.4.2016   
            
            
               HR
            
            
               Službeni list Europske unije
            
            
               L 101/17
            
         PROVEDBENA ODLUKA KOMISIJE (EU) 2016/587
   оd 14. travnja 2016.
   o odobrenju tehnologije koja se upotrebljava u učinkovitim vanjskim svjetlima vozila sa svjetlosnim diodama kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a posebno njezin članak 12. stavak 4.,
   budući da:
   
               (1)
            
            
               Zahtjev proizvođača Mazda Motor Europe GmbH od 7. srpnja 2015. za odobrenje svjetala sa svjetlosnim diodama (LED) i zahtjev društva Honda od 8. siječnja 2016. za odobrenje učinkovitih vanjskih svjetala sa svjetlosnim diodama ocijenjeni su u skladu s člankom 12. Uredbe (EZ) br. 443/2009, Provedbenom uredbom Komisije (EU) br. 725/2011 (2) i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009.
            
         
               (2)
            
            
               Informacijama dostavljenima u zahtjevima društava Mazda i Honda dokazuje se da su ispunjeni uvjeti i kriteriji iz članka 12. Uredbe (EZ) br. 443/2009 i članaka 2. i 4. Provedbene uredbe (EU) br. 725/2011. Stoga bi učinkovita vanjska svjetla sa svjetlosnim diodama društava Mazda i Honda trebalo odobriti kao inovativne tehnologije.
            
         
               (3)
            
            
               Komisija je provedbenim odlukama 2014/128/EU (3), (EU) 2015/206 (4) i (EU) 2016/160 (5) odobrila tri zahtjeva povezana s tehnologijama kojima se poboljšava učinkovitost sustava vanjskih svjetala. Na temelju iskustva stečenog ocjenjivanjem tih zahtjeva, kao i zahtjeva društava Mazda i Honda, na zadovoljavajući je način nedvojbeno dokazano da učinkovita vanjska svjetla sa svjetlosnim diodama, uključujući jedno od ili prikladnu kombinaciju učinkovitih vanjskih svjetala sa svjetlosnim diodama kao što su kratka svjetla, duga svjetla, prednja pozicijska svjetla, prednja i stražnja svjetla za maglu, prednji i stražnji pokazivači smjera, osvjetljenje registarskih tablica te svjetla za vožnju unatrag ispunjavaju kriterije iz članka 12. Uredbe (EZ) br. 443/2009 i Provedbene uredbe (EU) br. 725/2011 te da se njima postiže smanjenje emisija CO2 od najmanje 1 g CO2/km u odnosu na osnovni paket vanjskih svjetala s istom kombinacijom svjetala vozila.
            
         
               (4)
            
            
               Stoga je primjereno proizvođačima omogućiti da potvrde uštede CO2 ostvarene upotrebom učinkovitih vanjskih svjetala sa svjetlosnim diodama koja ispunjavaju te uvjete. Kako bi se osiguralo da se za certifikaciju predlažu samo vanjska svjetla sa svjetlosnim diodama koja ispunjavaju te uvjete, proizvođač treba zahtjevu za certifikaciju podnesenom homologacijskom tijelu priložiti izvješće o provjeri koje je izradilo neovisno tijelo za provjeru.
            
         
               (5)
            
            
               Ako homologacijsko tijelo utvrdi da svjetla sa svjetlosnim diodama ne ispunjavaju uvjete za certifikaciju, zahtjev za certifikaciju ušteda trebalo bi odbaciti.
            
         
               (6)
            
            
               Primjereno je odobriti metodologiju ispitivanja za utvrđivanje ušteda CO2 ostvarenih upotrebom vanjskih svjetala sa svjetlosnim diodama.
            
         
               (7)
            
            
               Da bi se utvrdile uštede CO2 ostvarene upotrebom vanjskih svjetala sa svjetlosnim diodama, potrebno je odrediti osnovnu tehnologiju u usporedbi s kojom će se ocjenjivati učinkovitost svjetala sa svjetlosnim diodama. Prema stečenom iskustvu prikladno je razmotriti halogensku rasvjetu kao osnovnu tehnologiju.
            
         
               (8)
            
            
               Uštede ostvarene upotrebom vanjskih svjetala sa svjetlosnim diodama mogu se djelomično dokazati ispitivanjem iz Priloga XII. Uredbi Komisije (EZ) br. 692/2008 (6). Stoga je potrebno osigurati da se to uzme u obzir u metodologiji ispitivanja ušteda CO2 ostvarenih upotrebom vanjskih svjetala sa svjetlosnim diodama.
            
         
               (9)
            
            
               Kako bi se olakšalo šire uvođenje vanjskih svjetala sa svjetlosnim diodama u nova vozila, proizvođač bi trebao imati i mogućnost zatražiti certifikaciju ušteda CO2 ostvarenih upotrebom nekoliko vanjskih svjetala sa svjetlosnim diodama podnošenjem jednog zahtjeva za certifikaciju. Međutim, u slučaju korištenja tom mogućnošću, primjereno je osigurati primjenu mehanizma za poticanje uvođenja samo onih vanjskih svjetala sa svjetlosnim diodama kojima se postiže najveća učinkovitost.
            
         
               (10)
            
            
               Za potrebe utvrđivanja opće oznake eko-inovacije koja će se upotrebljavati u odgovarajućim homologacijskim dokumentima u skladu s prilozima I., VIII. i IX. Direktivi 2007/46/EZ Europskog parlamenta i Vijeća (7) trebalo bi utvrditi pojedinačnu oznaku koja će se upotrebljavati za inovativnu tehnologiju za vanjska svjetla sa svjetlosnim diodama,
            
         DONIJELA JE OVU ODLUKU:
   Članak 1.
   Odobrenje
   Tehnologija koja se upotrebljava u Mazdinim svjetlima sa svjetlosnim diodama (LED) i u Hondinim svjetlima sa svjetlosnim diodama odobrava se kao inovativna tehnologija u smislu članka 12. Uredbe (EZ) br. 443/2009.
   Članak 2.
   Zahtjev za certifikaciju ušteda CO2
   
   1.   Proizvođač može podnijeti zahtjev za certifikaciju ušteda CO2 ostvarenih upotrebom jednog vanjskog svjetla sa svjetlosnim diodama ili više njih namijenjenih za uporabu u vozilima kategorije M1 koja uključuju jedno od sljedećih svjetala sa svjetlosnim diodama ili njihovu kombinaciju:
   
               (a)
            
            
               kratko svjetlo;
            
         
               (b)
            
            
               dugo svjetlo;
            
         
               (c)
            
            
               prednje pozicijsko svjetlo;
            
         
               (d)
            
            
               prednje svjetlo za maglu;
            
         
               (e)
            
            
               stražnje svjetlo za maglu;
            
         
               (f)
            
            
               prednji pokazivač smjera;
            
         
               (g)
            
            
               stražnji pokazivač smjera;
            
         
               (h)
            
            
               osvjetljenje registarskih tablica;
            
         
               (i)
            
            
               svjetlo za vožnju unatrag.
            
         Svjetlom sa svjetlosnim diodama ili kombinacijom svjetala sa svjetlosnim diodama koja sačinjavaju učinkoviti sustav vanjskih svjetala sa svjetlosnim diodama postiže se najmanje ušteda CO2 iz članka 9. stavka 1. Uredbe (EU) br. 725/2011.
   2.   Zahtjevu za certifikaciju ušteda ostvarenih upotrebom jednog učinkovitog vanjskog svjetla sa svjetlosnim diodama ili više njih prilaže se neovisno izvješće o provjeri kojim se potvrđuje da to svjetlo ili ta svjetla ispunjavaju uvjete navedene u stavku 1.
   3.   Homologacijsko tijelo odbija zahtjev za certifikaciju ako utvrdi da jedno vanjsko svjetlo sa svjetlosnim diodama ili više njih ne ispunjavaju uvjete iz stavka 1.
   Članak 3.
   Potvrda ušteda CO2
   
   1.   Smanjenje emisija CO2 ostvarenih upotrebom učinkovitih vanjskih svjetala sa svjetlosnim diodama iz članka 2. stavka 1. utvrđuje se metodologijom iz Priloga.
   2.   Ako proizvođač podnosi zahtjev za certifikaciju ušteda CO2 ostvarenih upotrebom više učinkovitih vanjskih svjetala sa svjetlosnim diodama iz članka 2. stavka 1. u odnosu na jednu izvedbu vozila, homologacijsko tijelo određuje koje je ispitano učinkovito vanjsko svjetlo sa svjetlosnim diodama ostvarilo najniže uštede CO2 i bilježi najnižu vrijednost u odgovarajućim homologacijskim dokumentima. Ta se vrijednost navodi u potvrdi o sukladnosti u skladu s člankom 11. stavkom 2. Provedbene uredbe (EU) br. 725/2011.
   Članak 4.
   Oznaka eko-inovacije
   Oznaka eko-inovacije br. 19 unosi se u homologacijsku dokumentaciju u kojoj se upućuje na ovu Odluku u skladu s člankom 11. stavkom 1. Provedbene uredbe (EU) br. 725/2011.
   Članak 5.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 14. travnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 140, 5.6.2009., str. 1.
   
   
      (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).
   
      (3)  Provedbena odluka Komisije 2014/128/EU od 10. ožujka 2014. o odobrenju modula „E-Light” svjetlosnih dioda kratkih svjetala kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 70, 11.3.2014., str. 30.).
   
      (4)  Provedbena odluka Komisije (EU) 2015/206 оd 9. veljače 2015. o odobrenju učinkovite vanjske rasvjete uz uporabu svjetlosnih dioda društva Daimler AG kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 33, 10.2.2015., str. 52.).
   
      (5)  Provedbena odluka Komisije (EU) 2016/160 оd 5. veljače 2016. o odobrenju učinkovitih vanjskih svjetala sa svjetlosnim diodama društva Toyota Motor Europe kao inovativne tehnologije za smanjenje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća (SL L 31, 6.2.2016., str. 70.).
   
      (6)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
   
      (7)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).
   
      PRILOG
      
         METODOLOGIJA ZA UTVRĐIVANJE UŠTEDA CO2 OSTVARENIH UPOTREBOM VANJSKIH SVJETALA VOZILA SA SVJETLOSNIM DIODAMA (LED)
      
      1.   UVOD
      Kako bi se utvrdilo smanjenje emisija CO2 koje se može pripisati paketu učinkovitih vanjskih svjetala sa svjetlosnim diodama koji se sastoji od odgovarajuće kombinacije svjetala vozila iz članka 2. namijenjenih za uporabu u vozilima kategorije M1, potrebno je odrediti sljedeće:
      
                  1.
               
               
                  uvjete ispitivanja;
               
            
                  2.
               
               
                  opremu za ispitivanje;
               
            
                  3.
               
               
                  utvrđivanje uštede energije;
               
            
                  4.
               
               
                  izračun uštede CO2;
               
            
                  5.
               
               
                  izračun statističke pogreške.
               
            2.   SIMBOLI, PARAMETRI I MJERNE JEDINICE
      
         Latinski simboli
      
      
                  
                     
               
               
                  –
               
               
                  uštede CO2 [g CO2/km]
               
            
                  CO2
                  
               
               
                  –
               
               
                  ugljični dioksid
               
            
                  CF
               
               
                  –
               
               
                  faktor konverzije (l/100 km) – (g CO2/km) [g CO2/l] kako je definiran u tablici 3.
               
            
                  m
               
               
                  –
               
               
                  broj učinkovitih vanjskih svjetala sa svjetlosnim diodama koja čine paket
               
            
                  n
               
               
                  –
               
               
                  broj mjerenja uzorka
               
            
                  P
               
               
                  –
               
               
                  potrošnja energije svjetla vozila [W]
               
            
                  
                     
               
               
                  –
               
               
                  standardna devijacija potrošnje energije svjetla sa svjetlosnim diodama [W]
               
            
                  
                     
               
               
                  –
               
               
                  standardna devijacija prosječne potrošnje energije svjetla sa svjetlosnim diodama [W]
               
            
                  
                     
               
               
                  –
               
               
                  standardna devijacije ukupnih ušteda CO2 [g CO2/km]
               
            
                  UF
               
               
                  –
               
               
                  faktor korištenja [-] kako je definiran u tablici 4.
               
            
                  v
               
               
                  –
               
               
                  srednja brzina vožnje u novom europskom voznom ciklusu (NEDC) [km/h]
               
            
                  VPe
                  
               
               
                  –
               
               
                  potrošnja stvarne energije [l/kWh] kako je definirana u tablici 2.
               
            
                  
                     
               
               
                  –
               
               
                  osjetljivost izračunatih ušteda CO2 u odnosu na potrošnju energije svjetla sa svjetlosnim diodama
               
            
         Grčki simboli
      
      
                  Δ
               
               
                  –
               
               
                  razlika
               
            
                  ηA
                  
               
               
                  –
               
               
                  učinkovitost alternatora [%]
               
            
         Indeksi
      
      Indeks (i) odnosi se na svjetla vozila
      Indeks (j) odnosi se na mjerenje uzorka
      
                  EI
               
               
                  –
               
               
                  eko-inovacija
               
            
                  RW
               
               
                  –
               
               
                  stvarni uvjeti
               
            
                  TA
               
               
                  –
               
               
                  homologacijski uvjeti
               
            
                  B
               
               
                  –
               
               
                  osnova
               
            3.   UVJETI ISPITIVANJA
      Uvjetima ispitivanja moraju se ispuniti zahtjevi iz Pravilnika UN/ECE br. 112 (1) o jedinstvenim odredbama koje se odnose na homologaciju glavnih svjetala motornih vozila koja emitiraju asimetrični kratki ili dugi svjetlosni snop, ili oba, opremljenih žaruljama sa žarnom niti i/ili modulima svjetlosnih dioda (LED). Potrošnja energije utvrđuje se u skladu s točkom 6.1.4. Pravilnika UN/ECE br. 112 te točkama 3.2.1. i 3.2.2. Priloga 10. tom Pravilniku.
      4.   OPREMA ZA ISPITIVANJE
      Upotrebljava se sljedeća oprema, kako je prikazano na slici:
      
                  —
               
               
                  jedinica za opskrbu energijom (tj. izvor struje s podešavanjem napona),
               
            
                  —
               
               
                  dva digitalna multimetra, jedan za mjerenje jakosti istosmjerne struje, a drugi za mjerenje napona istosmjerne struje. Na slici je prikazana moguća ispitna shema kada je voltmetar istosmjerne struje integriran u jedinicu za opskrbu energijom.
               
            5.   MJERENJA I UTVRĐIVANJE UŠTEDA ENERGIJE
      Za svako se učinkovito vanjsko svjetlo sa svjetlosnim diodama uključeno u paket struja mjeri kako je prikazano na slici pri naponu od 13,2 V. LED module kojima upravlja elektronički uređaj za upravljanje izvorom svjetlosti mjeri se kako odredi podnositelj zahtjeva.
      Proizvođač može zatražiti da se provedu druga mjerenja jakosti struje s drugim dodatnim naponima. U tom slučaju proizvođač mora homologacijskom tijelu predati provjerenu dokumentaciju o potrebi obavljanja tih drugih mjerenja. Mjerenja jakosti struje pri svakom od tih dodatnih napona treba provesti uzastopno najmanje pet (5) puta. Korišteni naponi i izmjerena jakost struje bilježe se s preciznošću od četiri decimale.
      Potrošnja energije određuje se množenjem korištenog napona s izmjerenom jakosti struje. Treba izračunati prosječnu potrošnju energije za svako učinkovito vanjsko svjetlo sa svjetlosnim diodama (). Svaka vrijednost mora se izraziti s preciznošću od četiri decimale. Ako se za opskrbu LED žarulja električnom strujom upotrebljava koračni motor ili elektronički regulator, električno opterećenje te komponente ne uzima se u obzir pri mjerenju.
      Konačne uštede energije za svako učinkovito vanjsko svjetlo sa svjetlosnim diodama (ΔPi) izračunavaju se s pomoću sljedeće formule:
      
         Formula 1
      
      
         
      gdje je potrošnja energije odgovarajućeg osnovnog svjetla vozila definirana u tablici 1.
      
         Tablica 1.
      
      
         Potrebna snaga za različita osnovna svjetla vozila
      
      
                  Svjetlo vozila
               
               
                  Ukupna električna energija (PB)
                  [W]
               
            
                  kratko svjetlo
               
               
                  137
               
            
                  dugo svjetlo
               
               
                  150
               
            
                  prednje pozicijsko svjetlo
               
               
                  12
               
            
                  osvjetljenje registarske pločice
               
               
                  12
               
            
                  prednje svjetlo za maglu
               
               
                  124
               
            
                  stražnje svjetlo za maglu
               
               
                  26
               
            
                  prednji pokazivač smjera
               
               
                  13
               
            
                  stražnji pokazivač smjera
               
               
                  13
               
            
                  svjetlo za vožnju unatrag
               
               
                  52
               
            6.   IZRAČUN UŠTEDA CO2
      
      Ukupne uštede CO2 ostvarene upotrebom paketa rasvjete izračunavaju se s pomoću formule 2.
      
         Formula 2
      
      
         
      gdje je
      
                  v
               
               
                  :
               
               
                  srednja brzina vožnje u ciklusu NEDC [km/h], koja iznosi 33,58 km/h
               
            
                  ηA
                  
               
               
                  :
               
               
                  učinkovitost alternatora [%], koja iznosi 67 %
               
            
                  VPe
                  
               
               
                  :
               
               
                  potrošnja stvarne energije [l/kWh] kako je definirana u tablici 2.
                  
                     Tablica 2.
                  
                  
                     Potrošnja stvarne energije
                  
                  
                              Vrsta motora
                           
                           
                              Potrošnja stvarne energije (VPe)
                              [l/kWh]
                           
                        
                              benzinski
                           
                           
                              0,264
                           
                        
                              motor s turbokompresorom
                           
                           
                              0,280
                           
                        
                              dizelski
                           
                           
                              0,220
                           
                        
            
                  CF
               
               
                  :
               
               
                  faktor konverzije (l/100 km) – (g CO2/km) [g CO2/l] kako je definiran u tablici 3.
                  
                     Tablica 3.
                  
                  
                     Faktor konverzije goriva
                  
                  
                              Vrsta goriva
                           
                           
                              Faktor konverzije (l/100 km) – (g CO2/km) (CF)
                              [g CO2/l]
                           
                        
                              benzin
                           
                           
                              2 330 
                           
                        
                              dizel
                           
                           
                              2 640 
                           
                        
            
                  UF
               
               
                  :
               
               
                  faktor korištenja svjetla vozila [-] kako je definiran u tablici 4.
                  
                     Tablica 4.
                  
                  
                     Faktor korištenja različitih svjetala vozila
                  
                  
                              Svjetlo vozila
                           
                           
                              Faktor korištenja (UF)
                              [-]
                           
                        
                              kratko svjetlo
                           
                           
                              0,33
                           
                        
                              dugo svjetlo
                           
                           
                              0,03
                           
                        
                              prednje pozicijsko svjetlo
                           
                           
                              0,36
                           
                        
                              osvjetljenje registarske pločice
                           
                           
                              0,36
                           
                        
                              prednje svjetlo za maglu
                           
                           
                              0,01
                           
                        
                              stražnje svjetlo za maglu
                           
                           
                              0,01
                           
                        
                              prednji pokazivač smjera
                           
                           
                              0,15
                           
                        
                              stražnji pokazivač smjera
                           
                           
                              0,15
                           
                        
                              svjetlo za vožnju unatrag
                           
                           
                              0,01
                           
                        
            7.   IZRAČUN STATISTIČKE POGREŠKE
      Potrebno je kvantificirati statističke pogreške u rezultatima metodologije ispitivanja prouzročene mjerenjima. Za svako se učinkovito vanjsko svjetlo sa svjetlosnim diodama uključeno u paket standardna devijacija računa kako je utvrđeno u formuli 3.
      
         Formula 3
      
      
         
      gdje je:
      
                  n
               
               
                  :
               
               
                  broj mjerenja uzorka, koji iznosi najmanje 5
               
            Standardna devijacija potrošnje energije za svako učinkovito vanjsko svjetlo sa svjetlosnim diodama () dovodi do pogreške u uštedama CO2 (). Ta se pogreška izračunava s pomoću formule 4.
      
         Formula 4
      
      
         
      8.   STATISTIČKA ZNAČAJNOST
      Za svaki tip, varijantu i izvedbu vozila u koje je ugrađena kombinacija učinkovitih vanjskih svjetala sa svjetlosnim diodama potrebno je dokazati da pogreška u izračunu ušteda CO2 izračunata s pomoću formule 4 nije veća od razlike između ukupnih ušteda CO2 i najnižeg praga uštede utvrđenog u članku 9. stavku 1. Provedbene uredbe (EU) br. 725/2011 (vidjeti formulu 5).
      
         Formula 5
      
      
         
      gdje je:
      
                  MT
               
               
                  :
               
               
                  najniži prag [g CO2/km], koji iznosi 1 g CO2/km
               
            Ako su ukupne uštede emisija CO2 ostvarene upotrebom paketa učinkovitih vanjskih svjetala sa svjetlosnim diodama, kao rezultat izračuna s pomoću formule 5, ispod praga navedenog u članku 9. stavku 1. Provedbene uredbe (EU) br. 725/2011, primjenjuje se članak 11. stavak 2. drugi podstavak te Uredbe.
      
         (1)  E/ECE/324/Rev.2/Add.111/Rev.3 — E/ECE/TRANS/505/Rev.2/Add.111/Rev.3, 9. siječnja 2013.